# Въвеждане на забрана за извършване на риболов в рибностопански обекти по чл. 3, ал. 1, т. 1 и 2 от Закона за рибарството и аквакултурите в периода на размножаване на рибите през 2020 г. - Уведомление за стартиране на производство по издаване на общ административен акт на министъра на земеделието, храните и горите

С цел опазване на биологичното разнообразие и осигуряване на оптимални условия за размножаване и развитие на популациите от риба и други водни организми в естествените и изкуствени водните обекти в страната се забранява уловът на риба и други водни организми през периода на тяхното размножаване, съгласно сроковете в приложение № 1 от Закона за рибарството и аквакултурите (ЗРА). Забраната не се отнася за любителски риболов във водни обекти, определени със заповед на министъра на земеделието, храните и горите, по предложение на изпълнителния директор на Изпълнителната агенция по рибарство и аквакултури (ИАРА) и съгласувана с министъра на околната среда и водите.

На основание чл. 66 и следващите от Административнопроцесуалния кодекс Ви уведомявам за стартиране на производство по издаване на общ административен акт на министъра на земеделието, храните за въвеждане на забрана за извършване на риболов в рибностопанските обекти по чл. 3, ал. 1, т. 1 и т. 2 от ЗРА, издадена на основание чл. 32, ал. 1 от ЗРА и за определяне на водни обекти, в които любителският риболов е разрешен в периода на размножаване, на основание чл. 32, ал. 4 от ЗРА.

Уведомявам Ви, че може да изпращате писмени предложения и възражения по проекта на заповед в едномесечен срок от датата на публикуване до ИАРА, на адрес: гр. Бургас 8000, ул. „Княз Александър Батенберг” № 1 и на следния електронен адрес: [office@iara.government.bg](mailto:ISimeonov@mzh.government.bg)

lav4e**РЕПУБЛИКА БЪЛГАРИЯ**

МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

Изпълнителна агенция по рибарство и аквакултури

**ОДОБРЯВАМ:**

**ДЕСИСЛАВА ТАНЕВА**

**МИНИСТЪР**

**ДО**

**Г-ЖА ДЕСИСЛАВА ТАНЕВА**

**МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ**

**ЧРЕЗ:**

**Д-Р ЛОЗАНА ВАСИЛЕВА**

**ЗАМЕСТНИК-МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ**

**ДОКЛАД**

oт

доц. д-р Галин Николов – изпълнителен директор на Изпълнителна агенция по рибарство и аквакултури (ИАРА)

**Относно**: Проект на Заповед на министъра на земеделието, храните и горите за въвеждане на забрана за улов на риба и други водни организми в рибностопански обекти по чл. 3, ал. 1, т.1 и т.2 от Закона за рибарството и аквакултурите (ЗРА)

**УВАЖАЕМА ГОСПОЖО МИНИСТЪР,**

С цел създаване на оптимални условия за естествено възпроизводство на пролетно – лятно размножаващите се риби, министърът на земеделието, храните и горите, съгласувано с министъра на околната среда и водите определя забрана за улов на риба и други водни организми през периода на тяхното размножаване, съгласно Приложение № 1 от ЗРА.

В съответствие с Приложение № 1 към чл. 32, ал. 1 от ЗРА в проекта на заповед се определят забранените за улов видове риба, както следва:

**-** карагьоз - от 15.04.2020 г. до 14.05.2020 г. включително;

**-** попчета от 15.04.2020 г. до 15.05.2020 г. включително;

**-** калкан от 15.04.2020 г. до 15.06.2020 г. включително, съгласно Регламент (ЕС) 2019/2236 на Съвета от 16 декември 2019 г. за определяне за възможностите за риболов на някои рибни запаси и група рибни запаси приложими в Средиземно море и Черно море.

**-** уловът на есетрови видове риби, включително и по време на размножителния им период, в българската акватория на река Дунав и Черно море е забранен, съгласно съвместна Заповед № РД-9/07.01.2016 г. и Заповед № РД 09-42/26.01.2016 г. на министъра на околната среда и водите и министъра на земеделието и храните. Други два вида есетри с естествен ареал р. Дунав и Черно море – шип (*Acipenser nudiventris*) и немска есетра (*Acipenser sturio*) са включени в Приложение № 3 на Закона за биологичното разнообразие (ЗБР) и забраната за експлоатацията им е въведена съгласно чл. 38 от ЗБР.

**-** за всички останали пролетно – лятно размножаващи се риби в зависимост от надморската височина на рибностопанските обекти на страната са определени два периода за забрана:

* от 15.04.2020 г. до 31.05.2020 г. в рибностопански обекти намиращи се до 500 м надморска височина;
* от 01.05.2020 г. до 15.06.2020 г. в рибностопанските обекти намиращи се от 500 м до 1500 м. надморска височина.

В съответствие с чл. 32, ал. 4 от ЗРА в заповедта се включват и водоеми, в които любителският риболов е разрешен в периода на забраната. Предложенията за свободните за риболов водоеми са направени от началниците на отдели „Рибарство и контрол“ на ИАРА и са съгласувани с директорите на съответните Регионални инспекции по околна среда и води, началниците на съответните Дирекции по горите и ловно-рибарските сдружения.

**УВАЖАЕМА ГОСПОЖО МИНИСТЪР,**

С оглед на гореизложеното, моля за Вашето разпореждане да бъде стартирана процедура по чл. 66 и следващите от Административнопроцесуалния кодекс по издаване на общ административен акт – заповед за Въвеждане на забрана за улов за улов на риба и други водни организми в рибностопански обекти по чл. 3, ал. 1, т. 1 и 2 от Закона за рибарството и аквакултурите в периода на тяхното размножаване. Проектът на заповедта следва да бъде публикуван на електронните страници на Министерство на земеделието, храните и горите и ИАРА за осигуряване на възможност на заинтересованите страни да се запознаят с проекта и да участват в административното производство по издаването му.

**Приложение:** Проект на заповед

**С УВАЖЕНИЕ,**

**ДОЦ. Д-Р ГАЛИН НИКОЛОВ**

**ИЗПЪЛНИТЕЛЕН ДИРЕКТОР**

**СЪГЛАСУВАЛ:**

**д-р лозана василева**

**ЗАМЕСТНИК - МИНИСТЪР**

** ПРОЕКТ**

РЕПУБЛИКА БЪЛГАРИЯ

Министър на земеделието, храните и горите

**З А П О В Е Д**

**№ РД ............................**

**гр. София,................2020 г.**

На основание чл. 32, ал. 1 и ал. 4 от Закона за рибарството и аквакултурите (ЗРА), чл. 3, ал. 1 и чл. 5, ал. 2 от Устройствения правилник на Министерство на земеделието, храните и горите /Обн. ДВ. бр. 82 от 18.10.2019 г./ и във връзка с одобрен доклад с рег. № …………………../………………… на доц. д-р Галин Николов - изпълнителен директор на Изпълнителна агенция по рибарство и аквакултури и във връзка с установяване на сроковете на забрана за улов на риба и други водни организми през размножителния период на видовете във водите на Черно море, река Дунав и вътрешните водни обекти и след съгласуване на министъра на околната среда и водите с писмо с изх. №……………………..на Министерство на околната среда и водите,

**Н А Р Е Ж Д А М:**

**І**.Забранявам улова на риба през периода на нейното размножаване в рибностопанските обекти по чл.3, ал.1, т. 1 и 2 от ЗРА, както следва:

**1**. Карагьоз (дунавска скумрия) в българския участък на река Дунав през периода от 15.04.2020 г. до 14.05.2020 г. включително.

**2.** Калкан във водите на Черно море през периода от 15.04.2020 г. до 15.06.2020 г. включително, съгласно Регламент (ЕС) 2019/2236 на Съвета от 16 декември 2019 година за определяне за възможностите за риболов на някои рибни запаси и групи рибни запаси приложими в Средиземно море и Черно море.

**3.** Попчета във водите на Черно море през периода от 15.04.2020 г. до 15.05.2020 г. включително с мрежени риболовни уреди, с изключение на риболовния уред волта.

**4.** Пролетно-лятно размножаващите се риби в зависимост от надморската височина на рибностопанските обекти на страната, както следва:

**-** от 15.04.2020 г. до 31.05.2020 г. включително в рибностопанските обекти намиращи се до 500 м надморска височина;

- от 01.05.2020 г.до 15.06.2020 г. включително в рибностопанските обекти намиращи се от 500 до 1500 м надморска височина.

**ІІ.** През периода на забраните по т. I, т. 1 - 3 не се допуска използването на следните риболовни уреди:

* едностенни мрежи с минимален размер на окото не по-малък от 36 мм във водите на р. Дунав;
* дънни хрилни мрежи с размер на окото не по-малък от 400 мм във водите на Черно море;
* мрежени риболовни уреди с размер на окото не по-малък от 22 мм във водите на Черно море

**ІІІ.** Забраната за улов на есетрови риби до 01.01.2021 г., включително и по време на размножителния период, в българската акватория на река Дунав и Черно море е съгласно съвместна Заповед № РД-9/07.01.2016 г. и Заповед № РД09-42/26.01.2016 г. на министъра на околната среда и водите и министъра на земеделието и храните.

**ІV.** Разрешавам любителския риболов през периода на забраната в следните водни обекти на територията на страната:

**Област Благоевград**

* + - баластриерен водоем Проевски – над моста за с. Покровник, от левия бряг на река Струма, цялото водно огледало;
    - водоем Попарица, с. Блатска, общ. Хаджидимово;
    - водоем Помпата, с. Първомай, общ. Петрич;
    - първи водоем до Завода за релета – с. Баня, общ. Разлог;
    - яз. Бели брег, гр. Сандански.

**Област Бургас**

* + - баластриера Дупките, гр. Бургас.

**Област Варна**

* + - яз. Комарево Храброво;
    - яз. Николаевка;
    - яз. Генерал Киселово;
    - Рибно стопанство „Пода”;
    - яз. Бозвалийско;
    - РС „Еко Парк Венелин”.

**Област Велико Търново**

**- стари речни корита на р. Янтра:**

* землище на с. Раданово и гр. Полски Тръмбеш;
* землище на с. Върбица, общ. Горна Оряховица;
* землище на гр. Полски Тръмбеш;
* землище на с. Петко Каравелово, общ. Полски Тръмбеш;
* землище на с. Куцина, общ. Полски Тръмбеш;
* землище на с. Крушето, общ. Горна Оряховица;
* землище на с. Драганово, общ. Полски Тръмбеш.

**- стари речни корита на р. Росица:**

* землище на гр. Бяла черква, общ. Павликени;
* землище на с. Михалци, общ. Павликени;
* землището на с. Крушето, общ. Полски Тръмбеш.

- баластриери в землище на с. Дичин;

* + - напоителни и отводнителни канали в местност „Блатото“, град Свищов;
    - река Дунав - лиман на ХК „Свилоза“, р.км. 559.

**Област Видин**

* + - яз. Дъбравка, общ. Белоградчик;
    - яз. Божурица, община Грамада;
    - река Дунав – в участъка от Колодрума при р. кмм 789, 200 до баба Вида при р. кмм 791, 500.

**Област Враца**

**-** язовир Мраморчица, с. Голямо Пещене, общ. Враца;

- река Ботуня, град Криводол, от моста на изхода в посока село Ракево до землищната граница със село Ракево, общ. Криводол;

- река Огоста – в участъка от моста до с. Гложене, общ. Козлодуй до първия ляв завой на реката в посока с. Бутан, общ. Козлодуй;

- лимана на пристанище в гр. Козлодуй.

**Област Габрово**

* + - р. Росица – в участъка от моста на „Кольо Фичето“ до стената на бента под РУ „Полиция“ в гр. Севлиево;
    - р. Янтра – участък от моста на бензиностанция „Ромпетрол“ гр. Габрово до вирът на СТС „Електроникс“.

**Област Кюстендил**

* + - * стар рудничен котлован, с. Николичевци, общ. Кюстендил;
      * водоем Самораново, с. Самораново, общ. Дупница;
      * яз. Мали Върбовник, общ. Бобов дол.

**Област Кърджали**

* + - * яз. Мъглене, общ. Кирково;
      * яз. Мургово, общ. Кърджали;
      * яз. Долна Чубанка, общ. Момчилград.

**Област Ловеч**

* + - яз. Сопот – с изключение на следните зони:
* експлоатационна зона, която се разполага на 300 м. от язовирната стена, перпендикулярно на оста й навътре в акваторията;
* източната зона за естествено размножаване на рибите – намираща се западно от устието на река Топля и от дигата на рибарниците, перпендикулярно на оста й, навътре в акваторията до „Райския залив – Пашов ръд“, местност „Боровете“.

- яз. Славяни „Кантон 5“, местност „Горни Кайлък“, землището на с. Славяни, общ. Ловеч;

- яз. Славяни „Кантон 5“, местност „Долен Кайлък“, землището на с. Славяни, общ. Ловеч;

- яз. Тодоричене, землището на с. Тодоричене, общ. Луковит.

**Област Монтана**

**-** яз. Огоста, от брега в района на 200 м от водовземната кула до началото на полуостров „Расника”, в землището на гр. Монтана;

**-** яз. Долна вода, от брега в землището на с. Студено буче, общ. Монтана;

- река Дунав, в района „Дунавски парк“, гр. Лом;

**Област Пазарджик**

* + - * баластриера при с. Лозен;
      * канал „Кривата вада”, до Пречиствателна станция Пазарджик;
      * Говедере – дупките;
      * Студен канал – пътя за с. Синтево;
      * Малък гьол, с. Звънчево и баластриера Звънчево (голям гьол).

**Област Перник**

* + - * сгуроотвалите в кв. Калкас, гр. Перник;
      * отводнителните канали на р. Арката (р. Блато), общ. Радомир;
      * Рудничено езеро на бившия рудник „Гараванов“ на Мини Перник, общ. Перник;
      * езерото на с. Рударци, общ. Перник.

**Област Плевен**

* яз. Горни Дъбник, общ. Долни Дъбник – в участъка на южната страна на язовирна стена в продължение на 3 км до северната част на малката дига на язовира;
* яз. Кайлъка – в участъка от северната част на язовирната стена в продължение на 350 м до понтона на павилион „Кайлъка”;
* яз. Еница, общ. Кнежа;
* р. Дунав – в участъка от източната част на ферибота в град Никопол при р. км. 598 в продължение 4 р. км. до р. км. 594 (канарата) в землището на общ. Никопол;
* р. Дунав - от р. км. 640 до р. км. 642 в землището на Долна Митрополия;
* р. Дунав - от р. км. 578 до р. км. 579 в землището на общ. Белене;
* рибарници находящи се в п.и. с № 56722.28.884, местност „Витска елия“.

**Област Пловдив**

* + - * топлия канал на Цариградско шосе;
      * р. Пясъчник, от моста на с. Войводиново до устието ú в р. Марица;
      * яз. Домлян;
      * напоителния канал до гр.Стамболийски.

**Област Разград**

* + - * яз. Бялата пръст (Папаза).

**Област Русе**

* + - * стари корита на р. Янтра между землището на гр. Бяла и с. Полско Косово;
      * общински язовир в землището на с. Тетово;
      * от брега на река Дунав в землището на гр. Русе от бетонна площадка при входа на лиман РККЗ с GPS координати: 43.845755 N, 25.943399 E до края на ул. Мостова с GPS координати: 43.857126 N, 25.955472 E.

**Област Силистра**

- българския участък на река Дунав от р. км. 377 до р. км. 376 – Кейовата стена в Дунавската градина в гр. Силистра;

- българския участък на река Дунав от р. км. 432 до р. км. 433 – Кейовата стена на пристанище Тутракан.

**Област Сливен**

* + - * баластриери „Крушарска дупка”, „Сливенска дупка” и „Мечкаревска дупка”, общ. Сливен;
      * яз. Чилията, с. Загорци, общ. Нова Загора;
      * напоителен канал от с. Бинкос до с. Горно Александрово, общ. Сливен.

**Област Смолян**

- яз. Тешел;

- Смолянски езера: Керяновия гьол (Рибката), Салажа.

**Област София**

* + - * язовир Панчарево;
      * баластриери в землището на с. Долни Богров;
      * баластриери в землището на с. Чепинци;
      * баластриери в землището на с. Световрачане;
      * баластриери в землището на с. Челопечене;
      * яз. Алино, общ. Самоков;
      * баластриера „Мечката”, гр. Самоков.

**Област Стара Загора**

* + - * + баластриера (отворена) в землището на с. Ягода, общ. Мъглиж;
        + баластриери 1 и 2 (затворени „Аксаков гьол“) на границата на землището на с. Тулово със землището на с. Ръжена, общ. Мъглиж;
        + яз. Чаталка в землишето на с. Елхово, общ. Стара Загора.

**Област Търговище**

* + - яз. Царевци, в землището на гр. Омуртаг;
    - яз. Красноселци, в землището на гр. Омуртаг.

**Област Хасково**

* + - яз. Корен, с. Корен, общ. Хасково;
    - яз. Орешец, с. Орешец, общ. Харманли;
    - изравнител „Басамака”, общ. Любимец.

**Област Шумен**

* + - * яз. Соара, в землището на с. Мараш, общ. Шумен;
      * баластриера с. Радко Димитрово – общ. Шумен.

**Област Ямбол**

* + - * Гребен канал в гр. Ямбол- северна и южната част;
      * старо речно корито на р. Тунджа при с. Ханово;
      * баластриерен водоем „Долен Герен“, град Елхово;
      * старо речно корито на р. Тунджа при с. Теново, обл. Ямбол;
      * баластриерни дупки при с. Окоп, обл. Ямбол.

Заповедта подлежи на обжалване по реда на Административнопроцесуалния кодекс.

Контрол по изпълнение на заповедта възлагам на изпълнителния директор на Изпълнителна агенция по рибарство и аквакултури.

Заповедта да се връчи на съответните длъжностни лица за сведение и изпълнение.

**МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ:**

**ДЕСИСЛАВА ТАНЕВА**